Hasavürt

Hasavürt (, , , ,  [хасавъю́рт], , ) om Venäman lidn da lidnümbrik Dagestanan Tazovaldkundan keskuzpalan päivlaskmas. Se om tazovaldkundan kahtenz' lidn eläjiden lugun mödhe. Om Hasavürtan rajonan administrativižeks keskuseks mugažo, ei mülü rajonha, kudamban ristitišt om enamba mi lidnas.

 Istorii 
Eländpunktan aluz om pandud vl 1846 kuti Jariksuv-lidnuz. Vl 1847 udesnimitihe sidä lähižen külän mödhe nügüdläižikš. Raudte tuli Hasavürtha vl 1894. Vl 1931 Hasavürt-slabad' sai lidnan statusad.

Hasavürt šingotase ladimensauvomižen tegimel, sauvondmaterialiden tegimil (savič, raudbetontegesed), sömtegimištol (konservkombinat pšstab maploduiden, frukt- da lihakonservid, lihakombinat, maidtegim, vintegim) sijaližen torhuden kävutandanke. Om ümbärtud maižanduzrajonal.

 Geografijan andmused 
Lidn sijadase ümbärdajan rajonan suvipäivlaskmas, Kavkazan ezimägištol, 117 metrad korktusel valdmeren pindan päl.

Lähembaine lidn om Kizilürt 25 km päivnouzmha orhal, raudtel vai avtol. Lähižed järedad lidnad Mahačkal (80 km päivnouzmha) i Groznii (74 km päivlaskmha), avtote i raudte ühtenzoitab niid, i lidn seižub ani pol'tel.

 Tobmuz 
Hasavürt om üks'jäižeks eländpunktaks lidnümbrikos.

Lidnümbrikon tobmuden pämez' om sen Administracijan pämez'. Edeližed lidnan Administracijan pämehed oma Zainudin Okmazov (kül'mku 2015 — eloku 2020), Arslan Arslanov (radoi vn 2015 kül'mkuhusai). Lidnümbrikon Deputatoiden suiman ezimez' om Hadžimurad Umahanov vn 2023 sügüz'kuspäi. Edeližed lidnan suiman ezimehed oma Zagitsalim Dadaev (uhoku 2019 — sügüz'ku 2023), Saigidpaša Umahanov (oli radnikusel vn 2019 uhokuhusai).

 Eläjad 
Vn 2002 kaiken Venäman rahvahanlugemižen mödhe lidnan eläjiden lugu oli 121 817 ristitud, vn 2010 — 131 187 ristitud, vn 2021 — 155 144 ristitud. Kaik 140 047 eläjad oli lidnas vl 2017. Kaikiš suremb ristitišt lidnas om nügüd'.

Rahvahad (lidnan eläjad, enamba 1 % vl 2010): avarad — 30,7 %, čečenalaižed — 28,5 %, kumikalaižed — 28,1 %, darginalaižed — 4,1 %, lakalaižed — 3,3 %, venälaižed — 2,3 %, lezgilaižed — 1,6 %, toižed rahvahad — 1,2 %, rahvahuden ozutandata — 0,2 %.

Islaman pämečet' radab. Ortodoksižen hristanuskondan üks'jäine pühäpert'Hasavürtan pühäpertid sobory.ru-saital.  om avaitud lidnas, se om Jumalanmaman «Pühä Znam»-jumalaižen päjumalanpert', om saudud vll 1902−1903.

 Openduz 
Lapsiden opendusen aluzkundad oma päivkodid, keskškolad.

Severz'-se profopendusen aluzkundoid om lidnas, niiden keskes Innovacižtehnologijoiden kolledžInnovacižtehnologijoiden kolledžan sait (khaskit.ru).  (edel vn 2023 kezakud Agrariž-ekonomine kolledž) i Hasavürt-lidnan Medicinine kolledžHasavürt-lidnan Medicinižen kolledžan sait (мк-хасавюрт.рф). .

 Transport 
Hasav-Jurt-päraudtestancii da avtobusstancii oma lidnas. Voib sadas avtobusal Dagestanan i Stavropolin randan lidnoihesai.

Mikroavtobusad i taksid oma kundaližeks transportaks lidnadme.

 Galerei 

 Homaičendad 

 Irdkosketused 
 Municipaližen «Hasavürt-lidn»-ühtnikan tobmuden sait (xacavurt.ru). 


Kategorii:Venäman lidnad
Kategorii:Eländpunktad kirjamišton mödhe
Kategorii:Dagestanan Tazovaldkundan lidnad
Kategorii:Dagestanan Tazovaldkundan lidnümbrikod
*